Pappos fan Aleksandrje

Pappos fan Aleksandrje (Ald-Gryksk: Πάππος ὁ Ἀλεξανδρεύς) (± 290 - ± 350 nei Kr.) wie ien fan de lêste grutte âld-Grykske wiskundigen út de Lette Aldheid. Yn in tiid dat de wiskundestúdzje frijwat heakke, pykte Pappos derút.

Hy is ferneamd fan syn Synagoge of Collectiones (sa'n 340) en om de nei him ferneamde seishoekestelling fan Pappos út de projektive mjitkunde. It Byzantynske leksikon Suda befettet oar wurk fan Pappus. Pappus skreau ek kommintaren op Euklides syn Eleminen en op Ptolemaeus syn Ἁρμονικά ('Harmonika').
Utsein wat er sels skreaun hat is der neat oer him witten. Hy joech ûnderrjocht yn Aleksandrje en hy hie in soan, Hermodorus.Pierre Dedron, J. Itard (1959) Mathematics And Mathematicians, Vol. 1, s.149 (yn it Ingelsk oerset troch Judith V. Field) (Transworld Student Library, 1974)

Mathematicae Collectiones ('wiskundige samlingen'), syn meast ferneamde wurk, is in kompindium fan de wiskunde yn acht dielen, dêr't it grutste part fan de tiid trochstien hat. It wurk beslacht in breed skale fan ûnderwerpen, dêr't mjitkunde, rekreative wiskunde, ferdûbeljen fan de kubus, mearhoeken en mearflakken by binne.

Kategory:Aldgryksk wiskundige
Kategory:Aldgryksk skriuwer
Kategory:Aldgryksk persoan út Egypte
Kategory:Egyptysk wiskundige
Kategory:Egyptysk publisist
Kategory:Egyptysk persoan fan Gryksk komôf
Kategory:Gryksk persoan yn de Romeinske Tiid
Kategory:Egyptysk persoan yn de Romeinske Tiid
Kategory:Persoan berne yn 290
Kategory:Persoan stoarn yn 350